14. Forslag til fordebat om placering af ny genbrugsplads ved [adresse] (Åben)
Tidl. politisk behandling BY, 29.11.22, pkt. 3
Forventet sagsgang
PL-U, ØK, BY
Lovgrundlag
Planloven og miljøvurderingsloven
SAGENS INDHOLD
Byrådet skal i denne sag tage stilling til igangsætning af en offentlig fordebat 
vedrørende placering af en ny genbrugsplads ved [adresse] nord for [adresse]. 
Byrådet besluttede i 2022, at der i fremtiden kun skal være én genbrugsplads i den østlige del af [adresse] 
Kommune, og at den nye plads skal erstatte de eksisterende genbrugspladser i Hinnerup og Hadsten. 
Der er flere gode grunde til at lave ny samlet genbrugsplads i den østlige del af kommunen:
 

For det første er der i området et stort behov for yderligere kapacitet til håndtering af både nuværende 
og fremtidige affaldsfraktioner. 

For det andet er der behov for bedre plads til nye tiltag som for eksempel det populære Gi’ og Ta’- 
koncept, der har stor succes på den nye genbrugsplads i Hammel. 

For det tredje vil en ny samlet genbrugsplads i langt højere grad gøre det muligt at tage hensyn til 
miljøet omkring genbrugspladsen.

For det fjerde vil en samlet genbrugsplads kunne bidrage væsentlig til at optimere og effektivisere den 
samlede drift af affaldsområdet – og dermed på længere sigt have en positiv indflydelse på taksternes 
udvikling. 
I forlængelse af Byrådets beslutning i 2022 er mulige lokaliseringer screenet efter en række parametre – 
herunder nærheden til boliger, infrastruktur, synlighed i landskabet samt forskellige miljøforhold. For to af 
placeringerne er der lavet yderligere undersøgelser og vurderinger. Det drejer sig om en placering nord for 
[adresse] og en syd for [adresse]. I bilag 2 ”Vurdering af to placeringsmuligheder for en ny genbrugsplads 
mellem Hinnerup og Hadsten” er begge placeringer beskrevet og vurderet.
Resultatet af disse nærmere undersøgelser viser, at de to placeringer i særlig grad adskiller sig fra hinanden 
på to parametre. For så vidt placeringen syd for [adresse], så kræver den, at der skal flyttes en gasledning, 
hvilket er meget udgiftskrævende. Placeringen syd for [adresse] ligger i et område, hvor der på sigt er stor 
sandsynlighed for, at [adresse] skal indvinde drikkevand. 
Fordebatten omhandler alene placeringen af en ny genbrugsplads og er udformet som et idéoplæg, hvori 
der fremlægges et forslag til en placering ved [adresse] nord for [adresse].
Arealbehov
En ny genbrugsplads vurderes som minimum at skulle omfatte et areal på ca. 20.000 m² til indretning af 
selve pladsen med kørearealer mv. samt en udvidelsesmulighed på ca. 10.000 m². 
Hertil kommer arealer til håndtering af overfladevand, landskabsbearbejdning, eventuel støjafskærmning 
og/eller visuel afskærmning i form af fx beplantning og jordvolde. Pladsen må af logistiske og 
indretningsmæssige årsager gerne have en rektangulær form.
[adresse]: EMN-2024-02358
Dok-ID: 3800682
Sagsbehandler: gsmi
Byråd
26. november 2024  19:00
VURDERING
Teknik og Miljø vurderer, at de to placeringsforslag er sammenlignelige på langt de fleste af de undersøgte 
parametre. Teknik og Miljø vurderer, at det udslagsgivende parameter for forslag til placering er 
beskyttelsen af et muligt fremtidigt indvindingsopland til [adresse] nye kildeplads (Nygaard-
kildepladsen). 
Udbredelsen af indvindingsoplandet til [adresse] nye kildeplads (Nygaard-kildepladsen) er blevet 
beregnet på baggrund af [adresse] nyetablerede boringer og vandværkets ønsker til fremtidig 
indvindingsmængde og samlede antal boringer. 
Denne beregning viser, at indvindingsoplandet i forhold til den sydlige placering ligger længere mod nordøst 
end beregnet i 2022. Beregningen fra 2024 viser, at indvindingsoplandet ligger en smule nærmere den 
nordlige placering end beregnet i 2022. 
Hvis [adresse] om en årrække har behov for at indvinde mere end de planlagte 300.000 m3/år fx 
i tilfælde af, at en eller flere af vandværkets øvrige kildepladser bliver yderligere forurenet med pesticider 
vurderes det, at indvindingsoplandet kan komme til at strække sig længere mod øst og dermed kunne 
komme til at ligge under den nordligste placering af en ny genbrugsplads. 
Genbrugspladsen vil i så fald kunne udgøre en forureningsrisiko for indvindingsoplandet til Hadsten 
Vandværks indvindingsboringer. Der er i dag fund af pesticider i grundvandet ved flere af Hadsten 
Vandværks kildepladser.
En fremtidssikring af drikkevandsforsyningen vil derfor være at placere genbrugspladsen på den sydlige 
placering, idet den sydlige placering ligger længere væk fra indvindingsoplandet til [adresse] 
boringer end den nordlige placering. 
Området ved [adresse] er sårbart overfor nedsivende forurenende stoffer, da der ingen naturlig 
beskyttelse er i form af lerlag. Arealet ligger dog uden for den begravede dal, hvor [adresse] 
indvinder grundvand fra. 
For at sikre grundvandet mod forurening vil der vil blive stillet krav til belægningstyper, bassinudformning, 
afledning fra dele af genbrugspladsen m.m. Som udgangspunkt må der ikke ske nedsivning fra 
genbrugsplads eller bassiner. Dog skal det konkret vurderes, om der er mulighed for nedsivning fra visse 
dele af genbrugspladsen alt afhængig af den iboende geologiske sårbarhed overfor nedsivende forurening, 
den præcise placering af nedsivningsbassin, hvilke muligheder der er for rensning forud for nedsivning, 
proportionalitetsfaktor i forhold til andre afvandingsmuligheder m.m. 
Disse vilkår vil blive beskrevet i en kommende miljøgodkendelse.
Teknik og Miljø vurderer, at placeringen ved [adresse] vil være den bedste fremtidssikring af 
drikkevandsforsyningen. 
Teknik og Miljø vurderer, at både kommuneplantillæg, lokalplan og det konkrete projekt vil skulle screenes 
jf. miljøvurderingsloven. Desuden vil det konkrete projekt for en genbrugsplads skulle miljøgodkendes og 
gives en tilslutningstilladelse.
ØKONOMI
Fordebatten har ingen direkte økonomiske konsekvenser for Favrskov Kommune.
Den efterfølgende planlægning vil isoleret set heller ikke have direkte afledte udgifter for [adresse] 
Kommune. 
Da lokalplanområdet forventes at ville forblive i landzone ved endelig vedtagelse af lokalplanen, har lodsejer 
ikke mulighed for at kræve, at kommunen overtager ejendommen jf. planlovens § 47 a.
Udgifter til realisering af en ny genbrugsplads vil påhvile Favrskov Forsyning A/S, der vil være bygherre på 
projektet.
INDDRAGELSE
Borgerinddragelse og kommunikation sker efter reglerne i planloven og miljøvurderingsloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Fordebatten er som udgangspunkt fastlagt til otte uger. Teknik og Miljø vil foreslå, at Favrskov Kommune 
og Favrskov Forsyning inviterer til et møde for borgere og interessenter 15. januar 2025.
I planlægningsfasen vil borgerinddragelse og kommunikation også ske efter reglerne i planloven og 
miljøvurderingsloven. 
Et lokalplanforslag og forslag til kommuneplantillæg skal efter godkendelse offentliggøres ved annoncering 
på kommunens hjemmeside med en høringsfrist som fastsættes i overensstemmelse med planlovens 
regler.
INDSTILLING
Direktøren for Teknik og Miljø indstiller til Byrådet:
1.
At idéoplæg om placering af en genbrugsplads ved [adresse] fremlægges i offentlig høring i otte 
uger.
2.
At Favrskov Kommune og Favrskov Forsyning inviterer til et møde for borgere og interessenter 15. 
januar 2025.
BESLUTNING
Plan- og Landdistriktsudvalget, 4. november 2024:
Fraværende: Ingen
Ad 1. indstilles godkendt med fem stemmer for og to imod.
For stemte Lasse Kristensen, Sonny Holst, Ulrik Lauritsen, Camilla Bruun og Michelle Madsen 
Jacob Bruun.
Imod stemte Victor Vestergaard og Thake Maja Eriksen.
Ad 2. indstilles godkendt. 
Det præciseres at støj- og visuelle afskærmninger skal etableres.
Økonomiudvalget, 19. november 2024:
Fraværende: Ingen
Ad 1. Indstillingen fra Plan- og Landdistriktsudvalget indstilles godkendt.  
Victor Vestergaard kan ikke tiltræde indstillingen. 
Ad 2. Indstilles godkendt.  
Byrådet, 26. november 2024:
Fraværende: Ingen
Indstilling nr. 1 fra Økonomiudvalget blev godkendt med 23 stemmer for og 2 imod. Ingen undlod at 
stemme. 
For stemte Michael Sørensen, Naja Madsen, Villads Thygesen, Pernille Lauridsen, Gunnar Thorsen, 
Camilla Bruun, Kenny Vestergaard, Mogens Kjeldsen, Oliver Lund, Esben Kjeldsen 
Josephine Thygesen, Ellen Svendsen, Janni Iversen, Marlene Bruun, David Petersen, Lasse Kristensen, Ulrik Lauritsen, 
Sonny Holst, Zacharias Holst, Katcha Iversen, Leonora Hansen, Johanne Mathiasen, Gunnar Laursen 
Jim Johansen og André Jepsen.
Imod stemte Victor Vestergaard og Thake Maja Eriksen. 
Indstilling nr. 2 fra Økonomiudvalget blev godkendt af det samlede Byråd.    
Bilag

Forslag til idéoplæg - fordebat (3809627)

Vurdering af to placeringsmuligheder for en ny genbrugsplads mellem Hinnerup og Hadsten 
(3809654)
